  Виталий Пронин 17-тӥ куарусёнэ Удмуртиысь дышетӥсьёслэсь быгатонлыкъёссэс будэтӥсь центр усьтӥськиз. Со ужалоз Дышетон удысэз азинтонъя Институтын. Ужрадэ пыриськиз дышетонъя но наукая министр Светлана Болотникова. Туспуктэм udmurt.ru сайтысьРоссилэн Президентэныз Владимир Путинэн ӵектэм «Образование» нацпроектъя дышетӥсьёслэсь тодон-валанъёссэс будэтонлы бадӟым саклык висъяськыны кулэ. - Центрлэн усьтӥськемез дышетон удысмес шӧдскымон азинтоз, - вераз Удмуртиысь дышетонъя но наукая министр Светлана Болотникова, - татын дышетӥсьёс понна ваньмыз вань, со туж шумпоттэ. Выль центр юрттоз дышетӥсьёслы выль тодон-валан басьтыны, быгатонлыкъёссэс будэтыны. - Программаосын милемлы юрттэ Просвещение министерстволэн Академиез, - вераз центрлэн кивалтӥсез Анна Самоделкина, - дышетӥсьёс пыриськылозы пӧртэм ужрадъёсы, конкурсъёсы. Вуоно арын центр малпа «Педагог года Удмуртии – 2022» вожвылъяськонэз ортчытыны. УД Теги: дышетон наука  